Praga

PragaGlej how (amtski: Głowne město Praga; česki Hlavní město Praha) jo stolica a samostatny wobwod Českeje. Lažy pśi rěce Wołtawa a jo z wokoło 1,18 milionami wobydlarjami na 496 km² pó wobydlarjach nejwětše město a kulturelne kaž teke ekonomiske srjejźišćo kraja.

Wokolina města jo ze starodawna gusće zasedlona. Wót 6. lětstotka su Słowjany w tamnjejšych stronach žywe. Pó natwarjenju dweju hradow pśez Přemyslidow w 9. a 10. lětstotku pśišli su žydojske a nimske wikowarje do kraja. Wokoło 1230 jo se Praga z rezidencowym městom kralojstwa Čechy stawała a w 14. lětstotku ako rezidencowe město Swětego romskego mócnaŕstwa ze kulturnym srjejźišćom srjejźneje Europy. W Praze jo se w lěśe 1348 prědna uniwersita srjejźneje a pódzajtšneje Europy załožyła. Pśez lětstotki jo Praga multikulturelne město była, w kótaremž su se česke, nimske, žydojske a dalše kultury zmakali. Tak mjenjowane „Złote město“ jo až do źinsajšnego harmoniskego, pśedewšym barokowego a gotiskego raza.

Teke za Serbow jo była Praga ako stojnišćo Serbskego seminara, wukubłanišća serbskich katolskich duchownych, uniwersitne město a wót lěta 1918 ako stolica susedneje Čechosłowakskeje resp. Českeje wažny kulturny a politiski centrum.

 Partnarske města 

 20px Hamburg, Nimska (1990)
 20px Frankfurt nad Mohanom, Nimska (1990)
 20px Chicago, USA (1990)
 20px Nürnberg, Nimska (1990)
 20px Sankt Petersburg, Ruska (1991)
 20px Phoenix (Arizona), USA (1992)
 20px Moskwa, Ruska (1995)
 20px Barliń, Nimska (1995)
 20px Kyoto, Japańska (1996)
 20px Paris, Francojska (1997)
 20px Taipei, Taiwan (2001)
 20px Brüssel, Belgiska (2003)

 Nožki 

 Wótkaz 

Kategorija:Sedlišćo w Českej
Kategorija:Stolica w Europje